el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el es en en el en el el el el el el el el el el el el el en el en el en el en el en el en el en el en el en el en el ru el en el zh el en el en el el el el el en el el el el el en el en
Σε μια περίοδο στην οποία οι περισσότεροι αθλητές και αθλήτριες ξεκουράζονται ή μπαίνουν σιγά – σιγά στην προετοιμασία για τη νέα χρονιά, ο Μίλαν Τράικοβιτς συνεχίζει τις εντατικές του προπονήσεις.
Στόχος του πρωταθλητή μας είναι να λάβει μέρος σε διάφορα διεθνή μίτινγκ, για να μπορέσει να αξιοποιήσει την καλή αγωνιστική κατάσταση που βρίσκεται τώρα, μετά τους τραυματισμούς, οι οποίοι του στέρησαν σημαντικές εβδομάδες στην προετοιμασία του για τους Ολυμπιακούς του Τόκιο. Εκεί, θυμίζουμε ότι έφτασε μέχρι τα ημιτελικά των 110μ. με εμπόδια, καταγράφοντας την καλύτερη φετινή του επίδοση, τα 13.59, που δεν είναι αντιπροσωπευτική για την αξία του πρωταθλητή μας.
«Το τελευταίο διάστημα αισθάνομαι πολύ καλύτερα και θέλω να κυνηγήσω τη βελτίωσή μου σε αγώνες, γιατί στις προπονήσεις κάνω αρκετά καλούς χρόνους. Από τη στιγμή που ο τραυματισμός μου με άφησε πίσω το προηγούμενο διάστημα, στοχεύω στις συμμετοχές μου σε διεθνή μίτινγκ αυτές τις ημέρες, να πετύχω καλύτερους επίσημους χρόνους.
Το αγώνισμα της βραδιάς θα είναι η σφαιροβολία ανδρών, καθώς θα αγωνιστούν και οι τέσσερις πρώτοι του Τόκιο, με τον εξαιρετικό Αμερικανό Σαμ Κράουζερ να κυνηγά να καταρρίψει το δικό του παγκόσμιο ρεκόρ.
Δύο ντόπιοι θα είναι τα κεντρικά πρόσωπα της βραδιάς, ο Πιότρ Μαλαχόβσκι και η Μαρία Αντρέιτζικ. Ο 38χρονος δισκοβόλος, με παγκόσμια και ολυμπιακά μετάλλια, αποφάσισε να ολοκληρώσει φέτος την καριέρα του και θέλει να πει «αντίο» στους Πολωνούς φιλάθλους που θα βρεθούν στις εξέδρες του «Stadion Slaski». «Πάνω από 20 χρόνια προπονήσεων, προσπαθειών και θυσιών θα ανήκουν στο παρελθόν. Έζησα υπέροχες στιγμές στην καριέρα μου, όμως ήρθε η ώρα για το αντίο.
Με την εμφάνισή μου εδώ θέλω να ευχαριστήσω τον φίλαθλο κόσμο της Πολωνίας, για την υποστήριξή του όλα αυτά τα χρόνια», δήλωσε ο Μαλαχόβσκι. Σε ό,τι αφορά την Αντρέιτζικ, έγινε δημοφιλής καθώς δημοπράτησε το αργυρό Ολυμπιακό μετάλλιο στον ακοντισμό, για να συγκεντρώσει χρήματα και να βοηθήσει ένα μικρό Πολωνό στην επέμβαση καρδιάς που έπρεπε να υποβληθεί. Τη δημοπρασία την κέρδισε το πολωνικό ψιλικατζίδικο Ζάμπκα, το οποίο και βοήθησε τον μικρό και επέστρεψε το μετάλλιο στην Αντρέιτζικ!
Στα 110μ. με εμπόδια τώρα, στα οποία θα λάβει μέρος ο πρωταθλητής μας Μίλαν Τράικοβιτς, θα έχει ως εξαιρετικούς ανταγωνιστές τον χρυσό Ολυμπιονίκη του Τόκιο, Τζαμαϊκανό Χάνσολ Πάρτσμεντ και τους Αμερικανούς Ντίβον Άλεν και Ντάνιελ Ρόμπερτς.
Μέχρι το μεσημέρι του Σαββάτου (4/9) δεν αναρτήθηκαν οι λίστες συμμετοχής, για να γνωρίζουμε όλους τους συμμετέχοντες στην κούρσα. Το σίγουρο είναι πως είναι προγραμματισμένη για τις 18:30 (ώρα Κύπρου), σε μίτινγκ στο οποίο θα υπάρχει απευθείας μετάδοση στο κανάλι της Παγκόσμιας Ομοσπονδίας (World Athletics) στο youtube, ενώ όσοι έχουν δορυφορική, μπορούν να το παρακολουθήσουν στην πολωνική τηλεόραση (TVP Sports).
* Το μίτινγκ στο Χορζόφ περιλαμβάνεται στα «χρυσά» της Παγκόσμιας Ομοσπονδίας Στίβου και ανήκει στην Κατηγορία Α, κάτι που σημαίνει αυξημένους βαθμούς στο world ranking, με τον νικητή να παίρνει 140 βαθμούς, τον δεύτερο 120, για να φτάσουμε στον 8ο που παίρνει 60!
* Το θετικό για τον Μίλαν Τράικοβιτς είναι πως εξασφάλισε συμμετοχή και την ερχόμενη εβδομάδα (14/9/21), στο διεθνές μίτινγκ του Ζάγκρεμπ «Memorial Borisa Hanžekovića», το οποίο ανήκει επίσης στα «χρυσά» της Παγκόσμιας Ομοσπονδίας. Τις επόμενες ημέρες, ο πρωταθλητής μας περιμένει απάντηση, αν θα γίνει αποδεκτή η δήλωση συμμετοχής που έκανε για το μίτινγκ του Βερολίνου στις 12 Σεπτεμβρίου, το οποίο ανήκει στα «αργυρά» της Παγκόσμιας Ομοσπονδίας.